Міхаіл Уладзіміравіч Мірончык

Міхаіл Уладзіміравіч Мірончык (нар. 24 красавіка 1966, в. Куправічы, Іўеўскі раён, Гродзенская вобласць) — беларускі службовец, дэпутат Палаты прадстаўнікоў Нацыянальнага сходу Рэспублікі Беларусь з 2024 года.

 Біяграфія 
Нарадзіўся 24 красавіка 1966 года ў в. Куправічы Іўеўскага раёна Гродзенскай вобласціБіяграфія на сайце Палаты прадстаўнікоў Нацыянальнага сходу Рэспублікі Беларусь.

Скончыў Беларускі дзяржаўны ўніверсітэт імя У. І. Леніна па спецыяльнасці «Геаграфія»; Акадэмію кіравання пры Прэзідэнце Рэспублікі Беларусь па спецыяльнасці «Дзяржаўнае і мясцовае кіраванне».

Праходзіў тэрміновую ваенную службу ў Рэспубліцы Афганістан.

Працаваў настаўнікам, намеснікам дырэктара школы, дырэктарам школы, гімназіі; намеснікам кіраўніка адміністрацыі Кастрычніцкага раёна г. Мінска; старшынёй камітэта па адукацыі Мінскага гарадскога выканаўчага камітэта; дырэктарам Дэпартамента кантролю якасці адукацыі Міністэрства адукацыі Рэспублікі Беларусь.

Выбіраўся дэпутатам Мінскага гарадскога Савета дэпутатаў 26-га склікання.

У 2024 годзе выбраны дэпутатам Палаты прадстаўнікоў Нацыянальнага сходу Рэспублікі Беларусь VIII склікання ад Каменнагорскай акругі № 102. Член Пастаяннай камісіі па адукацыі, культуры і навуцы.

 Узнагароды 
Узнагароджаны медалём «За баявыя заслугі». Выдатнік адукацыі.

 Сям’я 
Жанаты, мае дваіх дзяцей.

 Крыніцы 

 Спасылкі 
 Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Катэгорыя:Дэпутаты Мінскага гарадскога Савета дэпутатаў 26-га склікання
Катэгорыя:Удзельнікі Афганскай вайны (1979—1989)